中吕・朝天子邸万户席上
作者：刘时中
朝代：元

paragraphs: 柳营，月明，听传过将军令。
高楼鼓角戒严更，卧护得边声静。
横槊吟情，投壶歌兴，有前人旧典型。
战争，惯经，草木也知名姓。
《虎韬》，《豹韬》，一览胸中了。
时时拂拭旧弓刀，却恨封侯早。
夜月饶歌，春风牙纛，看团花锦战袍。
鬓毛，未雕，谁便道冯唐老？同文子方、邓永年泛洞庭湖，宿凤凰台下月明，浪平，看远岸秋沙净。
轻舟漾漾水澄澄，天水明如镜。
范蠡归舟，张骞游兴，在渔歌三四声。
耳清，体轻，漫不省乾坤剩。
舞者，唱者，满酌金荷叶。
珠围翠绕尽豪奢，银烛消残夜。
玉箸冰丝，金盘凉蔗，把平生幽愤写。
笑些，俏些，赛一道鸳鸯社。
有钱，有权，把断风流选。
朝来街子几人传，书记还平善。
兔走如棱，乌飞如箭，早秋霜两鬓边。
暮年，可怜，乞食在歌姬院。
耍些，笑些，休放琼花谢。
春风无与比奇绝，照眼明香雪。
琪树瑶林，寒光相射，争教人容易舍。
醉也，去也，更得得捱今夜。
饯别，去也，泪滴满金蕉叶。
西风锦树老了胡蝶，满眼黄花谢。
今日离筵，明朝客舍，把骊驹莫放彻。
醉者，饱者，免孤负重阳节。
粉光，雪香，是水月观音像。
三生梦绕锦鸳鸯，一味风流况。
坐上闲情，樽前清唱，是司空也断肠。
月凉，夜长，心事满流苏帐。
近来，越呆，能捻帮穷□怪。
从人ㄋ噪放狂乖，不似今番煞。
海样情缘，天来欢爱，罄山赀不当灾。
好杯，放开，大打算风魔债。
愿天，可怜，乞个身长健。
花开似锦酒如川，日日西湖宴。
杨柳宫眉，桃花人面，是平生未了缘。
过船，醉眠，还不迭风流愿。
画船，绮筵，红翠乡中宴。
荷花人面两婵娟，花不如人面。
锦绣千堆，繁华一片，是西湖六月天。
扣舷，采莲，怕什么鸳鸯见。
瘿瓢，带糟，将瓮里浮蛆舀。
氲氲双颊绛云潮，春色添多少。
稚子牵衣，山妻迎笑，急投床脚健倒。
醉了，睡好，醉乡大人间小。